8-yanvar kuni Yaponiya termasi a’zosi “Milan” futbolchisi sifatida tanishtiriladi

Italiyaning “Milan” klubi o‘zining yaponiyalik yangi futbolchisi Keysuke Xondaning tanishtiruv marosimini 2014-yilning 8-yanvarida o‘tkazadi. Bu haqda mail.ru xabar berdi.

 Foto © acmilanfan.ru
Samuray qizil-qoralar safiga Moskvaning SSKA klubidan erkin agent sifatida borib qo‘shildi.
Xabarlarga qaraganda, yarim himoyachi 5-yanvar kuni tibbiy tekshiruvdan o‘tadi va uning ertasiga, 6-yanvar kuni Italiya chempionatining navbatdagi turida “Atalanta”ga qarshi uchrashuvni bevosita stadiondan tomosha qiladi. 7-yanvar kuni esa futbolchi jamoa bilan birinchi mashg‘ulotini o‘tkazadi va shundan so‘nggina rasman “Milan” futbolchisi sifatida keng ommaga tanishtiriladi.
O‘zining yangi klubi safidagi birinchi uchrashuvini yaponiyalik “A” seriyasining 19-turida “Sassuolo”ga qarshi bahsda o‘tkazishi kutilmoqda.